open-index/open-wikipedia-markdown huggingface dataset:
Μολύβδινη πινακίδα

thumb|right|250px|Κατάδεσμος σε μολύβδινο έλασμα. Βρέθηκε στην Αππία, έξω από το Πόρτα Σαν Σεμπαστιάνο στην Ρώμη. 4ος αιώνας.
**Μολύβδινες πινακίδες** και **μολύβδινα ελάσματα** ήταν συχνό γραφικά υλικά στην αρχαιότητα. 
## Χρήση
Ο μόλυβδος ήταν από την αρχαιότητα γνωστό και χρήσιμο υλικό. Η παρασκευή του ήταν συνδεδεμένη με την εξόρυξη αργύρου. Λόγω των φυσικών του χαρακτηριστικών της χαμηλής τήξης και της ελαστικότητάς του ήταν πολύ εύχρηστο. Εκτός των άλλων πρακτικών χρήσεών του, π.χ. για μόνωση αποχετευτικών αγωγών στη Ρώμη, φαίνεται ότι χρησιμοποιήθηκε πολύ ως γραφικό υλικό, αφού ως μαλακό υλικό ήταν εύκολο να κοπεί σε πίνακες ή ελάσματα, και να χαραχθεί με γράμματα και κείμενα, ενώ η μετά την χρήση ανακύκλωσή του, ήταν εξίσου απλή.

## Ιστορική αναδρομή
Ο Πλίνιος αναφέρει μολύβδινα ελάσματα (*plumbea volumina*) ως μια από τις πρώτες γραφικές ύλες. Ο δε Παυσανίας μαρτυρεί, ότι στον Ελικώνα είδε μολύβδινη πλάκα, στην οποία ήταν γραμμένα τα Έργα και Ημέρες του Ησιόδου.

## Αρχαιολογικά ευρήματα
Στην Δωδώνη ανακαλύφθηκαν ελάσματα μολύβδινα, που περιείχαν ερωτήσεις των χρηστηριαζομένων ή και απαντήσεις του μαντείου. Ο Λένορμαν περιέγραψε πολλά μικρά μολύβδινα ελάσματα, στα οποία ήταν γραμμένα ονόματα ανδρών. Φαίνεται ότι αυτά ήταν δικαστικά πινάκια, δηλαδή αρχαίοι κλήροι για την εκλογή των δικαστών. 

Επάνω σε μολύβδινα ελάσματα γραφόντουσαν επίσης οι λεγόμενοι *[[κατάδεσμος|κατάδεσμοι]]* ή *καταδέσεις*, οι οποίοι ήταν σε κοινή χρήση, και εκδηλώνονταν σε κατάρες, αφιερώματα στους υποχθόνιους θεούς, ή επικλήσεις. Πολλά δείγματα βρέθηκαν στην Αθήνα και σε άλλα μέρη της Ελλάδας, αλλά και στην Ιταλία. Ευρήματα στην Κνίδο χρονολογούνται στον 3ο και μέχρι τον 1ο αιώνα π.Χ.. Σε λεπτά ελάσματα μολύβδου γράφονταν επωδές και γοητείες. Ο Μονφωκόν αναφέρει μολύβδινο βιβλίο, το οποίο προφανώς είχε περιεχόμενο συνδεόμενο με την μαγεία. Στην Αγγλία βρέθηκε το 1880 μολύβδινος πίνακας, από τους Ρωμαϊκούς χρόνους, με καταδεσμικό περιεχόμενο.

## Δείτε επίσης
* Κατάδεσμος της Πέλλας
## Πηγές
* 


Κατηγορία:Παλαιογραφία
Κατηγορία:Υλικά και όργανα γραφής
Κατηγορία:Μόλυβδος
Nights In White Satin

Το **Nights in White Satin**" είναι δημοφιλές τραγούδι των The Moody Blues σε στίχους Τζάστιν Χέιγουορντ που κυκλοφόρησε στο άλμπουμ τους  *[[Days of Future Passed]]*.

## Κυκλοφορίες σε σινγκλ
Η πρώτη κυκλοφορία του ήταν το 1967 και έφτασε στο Νo19 των τσαρτ της Αγγλίας. Επανακυκλοφόρησε το 1972 μαζί με το Hey Jude των Μπητλς και το Layla των Derek and the Dominos και έφτασε στο  Νo2 του περιοδικού Billboard magazine, ενώ στην Αμερική έφτασε στο   Νo1.

## Εξωτερικοί σύνδεσμοι
* Πληροφορίες για το τραγούδι από τον σταθμό BBC Radio 2

Κατηγορία:Τραγούδια του 1967
Κατηγορία:Singles του 1972
Κατηγορία:Singles του 1979
Κατηγορία:Singles του 1995
Κατηγορία:Singles του 1967
Πασχάλης Τσιάγκας

Ο **Πασχάλης Α. Τσιάγκας** ή **Παπαπασχάλης**, γνωστός αργότερα με το ψευδώνυμο **Καπετάν** **Ανδρούτσος** (Λιβαδοχώρι Σερρών, 1873 - Νικόκλεια Σερρών, 24 Φεβρουαρίου 1907) ήταν Έλληνας ιερέας και στην συνέχεια οπλαρχηγός του Μακεδονικού Αγώνα. Υπήρξε ο πρώτος ιερέας του αγώνα που αυτοκαθαιρέθηκε του ιερατικού αξιώματος ώστε να γίνει οπλαρχηγός.

## Βιογραφικά στοιχεία
Ο Πασχάλης Α. Τσιάγκας - το επίθετό του εμφανίζεται και ως Τσάγκας - γεννήθηκε το 1873 στα Σακάφτσια (νυν Λιβαδοχώρι) Σερρών και σε νεαρή ηλικία χειροτονήθηκε ιερέας. Αρχικά υπηρέτησε ως εφημέριος στη γενέτειρά του. Όντας πιστός στο Οικουμενικό Πατριαρχείο Κωνσταντινουπόλεως και ενάντιος στην βουλγαρική Εξαρχία έγινε στόχος κομιτατζήδων, οι οποίοι στις 15 Σεπτεμβρίου του 1905 προσπάθησαν να τον δολοφονήσουν. Η απόπειρα απέτυχε και στη συνέχεια ο Τσιάγκας ειδοποίησε τις οθωμανικές αρχές οι οποίες καταδίωξαν και εξόντωσαν το σώμα των κομιτατζήδων. 

Έπειτα από αυτό το γεγονός, πριν λήξει το 1905 μετατέθηκε για λόγους ασφαλείας σε ενορία της πόλης των Σερρών ενώ η περιουσία του λεηλατήθηκε. Μάλιστα, το βράδυ της 4ης Οκτωβρίου του 1906, ομάδα κομιτατζήδων επιτέθηκε εναντίον της οικίας του με αποτέλεσμα να σκοτωθούν ο πατέρας του (πυροβολήθηκε στην προσπάθειά του να αμυνθεί) και η σύζυγός του (κάηκε ζωντανή από φωτιά που άναψαν οι επιτιθέμενοι) και να τραυματιστούν σοβαρά η μητέρα του και ο ετεροθαλής αδελφός του. Μάλιστα, και ο ίδιος ο Τσιάγκας υπέστη εγκαύματα.

Έπειτα από αυτό το συμβάν, ο Τσιάγκας σχημάτισε αντάρτικο σώμα δύναμης έξι ανδρών και έδρασε στην περιοχή της Βισαλτίας υπό το πολεμικό όνομα «καπετάν Ανδρούτσος». Στις 24 Φεβρουαρίου του 1907 - και ενώ την προηγούμενη ημέρα είχε καταδιώξει ομάδα κομιτατζήδων - ο ίδιος και το αντάρτικο σώμα του περικυκλώθηκαν στη Νικοσλάβη (νυν Νικόκλεια) από οθωμανικό απόσπασμα. Μετά την άρνησή του να παραδοθεί, ξεκίνησε μάχη κατά την οποία σκοτώθηκαν τρεις από τους άνδρες του ενώ παρόμοια τύχη είχε και ο ίδιος. Μάλιστα, το σώμα του υπέστη κακοποίηση τόσο πριν όσο και μετά το θάνατό του ενώ οι αρχές δεν επέτρεψαν να γίνει θρησκευτική ταφή. Μετά τη διάλυση του μικρού του αντάρτικου αποσπάσματος, ακολούθησαν διώξεις εναντίον Ελλήνων χωρικών της ευρύτερης περιοχής.

Ο Πασχάλης Τσιάγκας ήταν ο πρώτος ιερέας του Μακεδονικού Αγώνα που πολέμησε και σκοτώθηκε ως οπλαρχηγός σώματος. Στις Σέρρες, θα διανοιχτεί δρόμος που θα φέρει το όνομά του, ενώ υπάρχει προτομή προς τιμήν του, στην Πλατεία Νίκης της συνοικίας Καλκανίου. Ο γιος του Νικόλαος, τέθηκε υπό την προστασία της τοπικής μητρόπολης και αργότερα ακολούθησε στρατιωτική καριέρα, φτάνοντας μέχρι το βαθμό του υποστράτηγου του Μηχανικού.

## Παραπομπές


## Βιβλιογραφία
*Κυριάκος Παπακυριάκος, Ο Μακεδονικός Αγώνας στο Νομό Σερρών , Σέρρες 2012.
*Παύλου Λ. Τσάμη, *Μακεδονικός Αγών*, ΕΜΣ, Θεσσαλονίκη 1975.
*Νικόλαος Χρ. Χρηστίδης, *Αγάλματα & μνημεία των Σερρών*, Σέρρες 2010.
*Νικόλαος Χρ. Χρηστίδης, *Οι δρόμοι των Σερρών και η ονοματολογία των*, Σέρρες 2012.

Κατηγορία:Μακεδονομάχοι
Κατηγορία:Ιστορία των Σερρών
Κατηγορία:Έλληνες κληρικοί
Ταξίδια με τη θεία μου

Το Ταξίδια με τη θεία μου(στα αγγλικά Travels with My Aunt) είναι  μυθιστόρημα του Άγγλου συγγραφέα Γκράχαμ Γκρην.Η ιστορία μιλάει για τα ταξίδια του Χένρι Πούλινγκ συνταξιούχου τραπεζικού και της εκκεντρικής θείας του Αυγούστας στην Ευρώπη αλλά και ακόμα πιο μακριά.Η θεία του τον τραβά μακριά από την ήσυχη του ζωή στο εργένικο και μοναχικό σπίτι του σε διάφορες περιπέτειες καθώς αφηγήται τη ζωή της.
## Υπόθεση
Το βιβλίο ξεκινάει με την γνωριμία του Χένρι και της θείας του στην κηδεία της μητέρας του,όπου μετά από λίγο του αποκαλύπτει ότι η γυναίκα που θεωρούσε μητέρα δεν ήταν στην πραγματικότητα μάνα του.Γρήγορα και παρά την γενική απροθυμία του θα τον πάρει μαζί της σε μια σειρά από ταξίδια.

Το βιβλίο έχει μεταφερθεί και στον κινηματογράφο  αλλά και στο θέατρο.
## Παραπομπές

## Εξωτερικοί Σύνδεσμοι
*http://anagnosi.blogspot.com/2007/04/blog-post_5084.html
*http://users.sch.gr/papangel/ph/books/ph.books/ph.grin2.htm

Κατηγορία:Βρετανικά μυθιστορήματα
Κατηγορία:Μυθιστορήματα που έγιναν ταινίες
Κατηγορία:Μυθιστορήματα του Γκράχαμ Γκρην
Χαρίσσα

thumb|right|200px|Χαρίσσα: Άγαλμα της Παναγίας του Λιβάνου.  
Η **Χαρίσσα** (Harissa) είναι ένα ιερό προσκύνημα, που βρίσκεται σε μια βουνοκορφή του ομώνυμου όρους Χαρίσσα και σε υψόμετρο 650 μέτρων, πάνω από τον γραφικό κόλπο της παραλιακής πόλης Ζούνιε (Jounieh) του Λιβάνου. Απέχει 20 χιλιόμετρα από τη Βηρυτό, ενώ η πρόσβαση γίνεται είτε με τελεφερίκ είτε μέσω ενός απότομου και όλο στροφές ανηφορικού δρόμου. Από το ύψος της Χαρίσσα, η θέα προς τον κόλπο του Ζούνιε είναι ιδιαίτερα εντυπωσιακή. 

Το πιο ενδιαφέρον αξιοθέατο της Χαρίσσα είναι το γιγαντιαίο μπρούντζινο άγαλμα της «Παναγίας του Λιβάνου» (Notre Dame du Liban), επιβαμμένο λευκό, το οποίο ζυγίζει 15 τόνους, έχει κατασκευαστεί στη Γαλλία στα τέλη του 19ου αιώνα και έχει τοποθετηθεί στη Χαρίσσα το 1908. Γύρω από το άγαλμα της Παναγίας, που καλεί τους πιστούς με απλωμένα τα χέρια της, υπάρχουν εκκλησίες διαφόρων δογμάτων. Στη βάση του αγάλματος της Παναγίας υπάρχει ένα μικρό παρεκκλήσιο, ενώ παραπλεύρως ορθώνεται ο τεραστίων διαστάσεων υπερμοντέρνος Καθεδρικός Ναός των Μαρωνιτών και πιο πέρα η βυζαντινού ρυθμού ελληνοκαθολική βασιλική του Αγίου Παύλου, χτισμένη μεταξύ των ετών 1947 και 1962.         

## Πηγές
* Ann Jousiffe: «Lebanon», σελ. 146, Lonely Planet Publications, 1η έκδοση, 1998.
* Blair Kuntz: «Lebanon: An Insider’s Guide», σελ. 155 – 156, Beirut, 2000.

## Εξωτερικοί σύνδεσμοι
* 

κατηγορία:Πόλεις του Λιβάνου
Τσανταρλή Καρά Χαλίλ Χαϊρεντίν Πασάς

thumb|140px|Ο Θυρεός των Μεγάλων Βεζίρηδων
Ο **Τσανταρλή Καρά Χαλίλ Χαϊρεντίν Πασάς** (Çandarlı Kara Halil Hayreddin Paşa), συνήθως αναφερόμενος απλά ως **Καρά Χαλίλ Πασάς**, υπήρξε μεγάλος βεζίρης της Οθωμανικής Αυτοκρατορίας από το 1364 έως το θάνατό του (1387), επί σουλτάνου Μουράτ Α΄.

Ήταν ο πρώτος που ανήλθε στο συγκεκριμένο αξίωμα χωρίς να ανήκει στους *ιλμιγιέ*, τα μορφωμένα στελέχη της διοίκησης. Με μια τυπολατρική προσέγγιση, ήταν επίσης ο πρώτος μεγάλος βεζίρης της αυτοκρατορίας - αν και το πόστο υπήρχε απ' την εποχή του Αλαεντίν Μπέη, ο επίσημος τίτλος καθιερώθηκε το 1381.

## Θητεία ως μεγάλος βεζίρης
Ξεκίνησε τη σταδιοδρομία του ως στρατιωτικός. Ενώ κατείχε το επίζηλο αξίωμα του *[[Καζασκέρης|καζασκέρη]]*, δηλ. του ανώτατου στρατοδίκη, ο Μουράτ Α' τον διόρισε επικεφαλής του συμβουλίου των βεζίρηδων (του υπουργικού συμβουλίου, τηρουμένων των σύγχρονων αναλογιών). 

Οι περισσότερες πηγές αποδίδουν στον Καρά Χαλίλ τη συγκρότηση του σώματος των Γενιτσάρων. Είτε αυτό είναι ακριβές είτε όχι, σίγουρα ήταν αυτός που εμπνεύστηκε για τη στελέχωσή του τον *ντεβσιρμέ*, ήτοι την υποχρεωτική στρατολόγηση ανηλίκων από χριστιανικές οικογένειες (παιδομάζωμα). Σκοπός του ήταν να αποκλείσει τους ομοεθνείς του - και τις πιθανές συνωμοσίες των οικογενειών τους - από το νέο σώμα, αφού οι Γενίτσαροι εκτός από πεζικό στον πόλεμο, θα αποτελούσαν την επίσημη σωματοφυλακή του σουλτάνου.

Είχε επίσης ηγετική συμμετοχή στις εκστρατείες του Μουράτ Α' στη Δύση. Επί της εποχής του οριστικοποιήθηκε η οθωμανική εξουσία στην Ανατολική Θράκη (μάλιστα η πρωτεύουσα της αυτοκρατορίας μεταφέρθηκε στην Αδριανούπολη) και προσαρτήθηκαν τμήματα της Μακεδονίας και της νότιας Βουλγαρίας. 

Πέθανε στις Σέρρες, στις 22 Ιανουαρίου 1387. Τα είκοσι δύο χρόνια της θητείας του συνιστούν το μεγαλύτερο διάστημα παραμονής στη θέση του μεγάλου βεζίρη.

## Απόγονοι
Ο Καρά Χαλίλ Πασάς υπήρξε θεμελιωτής της οικογένειας των Τσανταρλή (απ' το χωριό Τσαντίρ - νυν Τσέντερε - κοντά στο Δορύλαιον), η οποία αποτέλεσε για πολλές δεκαετίες τη δεύτερη ισχυρότερη οθωμανική οικογένεια, υστερώντας μόνο του βασιλικού οίκου. Τέσσερις ακόμα Τσανταρλή έγιναν μεγάλοι βεζίρηδες:
* Αλή Πασάς (1387-1406), γιος του Καρά Χαλίλ, κατακτητής της Βουλγαρίας.
* Ιμπραήμ Πασάς (1421–1429), επίσης γιος του Καρά Χαλίλ.
* Χαλίλ Πασάς (1439-1453), γιος του Ιμπραήμ. Είχε αποκτήσει τόσο μεγάλη δύναμη που ο σουλτάνος Μωάμεθ Β' τον εκτέλεσε αμέσως μόλις κατέλαβε την Κωνσταντινούπολη.  
* Ιμπραήμ Πασάς ο νεότερος (1498–1499), γιος του Χαλίλ.

Κατηγορία:Μεγάλοι Βεζίρηδες
Άνω Σουδεναίικα Αχαΐας

Τα **Άνω Σουδεναίικα** ή **Άνω Σουδενέικα** είναι χωριό της Αχαΐας. Διοικητικά είναι έδρα ομώνυμης τοπικής κοινότητας, που ανήκει στην Δημοτική Ενότητα Ωλενίας του Δήμου Δυτικής Αχαΐας και σύμφωνα με την ελληνική απογραφή του 2011 έχει πληθυσμό 271 κατοίκους. Η τοπική κοινότητα είναι χαρακτηρισμένη ως αγροτικός πεδινός οικισμός, με έκταση 4,201 χμ² (2011).

## Τοποθεσία
Το χωριό απέχει 4 χιλιόμετρα από την Βιομηχανική Περιοχή Πατρών (πιο κοντινό σημείο), 6 χιλιόμετρα από τα Λουσικά, την έδρα του πρώην Δήμου Ωλενίας, 17 χιλιόμετρα από την Κάτω Αχαΐα, την έδρα του Δήμου Δυτικής Αχαΐας και 26,5 χιλιόμετρα από το κέντρο της Πάτρας.

## Ιστορία
Τα Άνω Σουδεναίικα, όπως και τα Λουσικά (παλαιότερα: Κάτω Σουδεναίικα), κατοικήθηκαν πρώτα από κατοίκους του χωριού Κάτω Λουσοί των Καλαβρύτων, και από την ονομασία Λουσοί προέρχεται η ονομασία του χωριού.

## Δημογραφική εξέλιξη
Η δημογραφική εξέλιξη του οικισμού στον 21ο αιώνα είναι η εξής:

## Διάφορα
Κάθε χρόνο, το τελευταίο σαββατοκύριακο του Ιουλίου, διοργανώνεται στα Άνω Σουδεναίικα η "Γιορτή Χωριάτικης Παραδοσιακής Πίτας" υπό την αιγίδα του τοπικού πολιτιστικού συλλόγου, αποτελώντας ένα από τα κύρια πολιτιστικά δρώμενα του χωριού στα πλαίσια του ετήσιου "Συναπαντήματος Απανταχού Απανωσουδενιωτών". Από τα Άνω Σουδεναίικα κατάγεται ο νυν Μητροπολίτης Ατλάντας Αλέξιος (κατά κόσμον Άνθιμος Παναγιωτόπουλος).

## Παραπομπές


## Πηγές
* Αποτελέσματα της Απογραφής Πληθυσμού-Κατοικιών 2011 που αφορούν στο Μόνιμο Πληθυσμό της Χώρας, *Εφημερίδα της Κυβερνήσεως της Ελληνικής Δημοκρατίας*, τχ. 2ο, φ. 3465 (28 Δεκεμβρίου 2012).
* Ε.Σ.Υ.Ε. - Μόνιμος Πληθυσμός της Ελλάδος. Απογραφή 2001, Αθήνα 2004. ISBN 960-86704-8-9.
* Εγκυκλοπαίδεια Πάπυρος Λαρούς Μπριτάννικα, 1993, 2006 (ΠΛΜ)
* Εγκυκλοπαίδεια Πάπυρος Λαρούς, 1964 (ΠΛ)

## Βιβλιογραφία
* 

## Περαιτέρω ανάγνωση
* Κώστας Παπαγιαννόπουλος-Ελένη Σιμώνη (επιμέλεια), *Οι ρίζες των Σουδενιωτών. Τοπική Ιστορία και Αρχαιολογία των μετακινήσεων*, έκδοση: Σύλλογος Σουδενιωτών Πατρών και Περιχώρων, Λουσικά Αχαΐας 2017. ISBN 978-618-83349-0-8.

## Εξωτερικοί σύνδεσμοι
* Ε.Ε.Τ.Α.Α. - Διοικητικές μεταβολές Άνω Σουδεναίικων Αχαΐας. eetaa.gr. Ανακτήθηκε: 30/10/2017.
* Γιορτή πίτας στα Άνω Σουδεναίικα. thebest.gr. 28/07/2010. Ανακτήθηκε: 30/10/2017.
* Άνω Σουδεναίικα. hellenica.de

Κατηγορία:Χωριά της περιφερειακής ενότητας Αχαΐας
Κατηγορία:Δήμος Ωλενίας
Κατηγορία:Δήμος Δυτικής Αχαΐας
HBO

Το **HBO** (**Home Box Office**) αποτελείται από ένα σύνολο πολλών καλωδιακών καναλιών των Ηνωμένων Πολιτειών, που ανήκει στον όμιλο εταιριών της Warner Bros. Discovery. Από τον Μάρτιο του 2011, οι συνδρομητές έφτασαν τους 28.200.000 στις ΗΠΑ, γεγονός που το καθιστά το δεύτερο μεγαλύτερο συνδρομητικό κανάλι στην Αμερική μετά το Encore το οποίο έφτασε τους 33.100.000 συνδρομητές τον Ιούλιο του 2011. Εκτός από τις Ηνωμένες Πολιτείες, το HBO μεταδίδει και σε τουλάχιστον 151 χώρες σε σε όλο τον κόσμο.

Το πρόγραμμα του HBO περιλαμβάνει κυρίως κινηματογραφικές ταινίες και πρωτότυπες σειρές, ντοκιμαντέρ, αγώνες πυγμαχίας, περιστασιακά stand-up comedy και αφιερώματα συναυλιών. Το HBO θεωρείται το καλύτερο συνδρομητικό κανάλι όλων των εποχών.

## Σλόγκαν του καναλιού
* Νοέμβριος 1972–Αύγουστος 1975: "This is HBO, the Home Box Office. Premium Subscription Television from Time-Life."
* Αύγουστος 1975–Ιούνιος 1976: "Different and First"
* Ιούνιος 1976–Μάιος 1978: "The Great Entertainment Alternative"
* Μάιος 1978–Οκτώβριος 1979: "The Home Box"
* Οκτώβριος 1979–Φεβρουάριος 1982: "HBO People Don't Miss Out"
* Φεβρουάριος 1982–Μάρτιος 1984: "Start with Us on HBO"/"America's Leading Premium Television Network"/"All the Day, Premium Television, HBO"
* Μάρτιος 1984–Ιούνιος 1985: "There's No Place Like HBO"
* Ιούνιος 1985–Ιούλιος 1988: "Let's All Get Together"
* Ιούλιος 1988–Φεβρουάριος 1989: "Watch Us Here on HBO"
* Φεβρουάριος 1989–Ιούλιος 1990: "Nobody Brings It Home Like HBO" (χρησιμοποιήθηκε εναλλακτικά μεταξύ 1988 και 1989)
* Οκτώβριος 1989–Νοέμβριος 1990: "Simply The Best"
* Νοέμβριος 1990–Νοέμβριος 1992: "The Best Time on TV"/"The Best Movies"
* Νοέμβριος 1992–Οκτώβριος 1993: "We're HBO"
* Οκτώβριος 1993–Σεπτέμβριος 1995: "We're Out of Town Today"
* Σεπτέμβριος 1995–Οκτώβριος 1996: "Something Special's On"
* Οκτώβριος 1996–Απρίλιος 2009: "It's Not TV. It's HBO."
* 2006–2009: "Get More" (σλόγκαν για την Ιστοσελίδα του HBO)
* Απρίλιος 2009–παρόν: "It's More Than You Imagined. It's HBO."
* 2010–παρόν: "This is HBO." (μόνο για τους συνδρομητές)
* 2011-παρόν: "It's HBO."

## Γνωστές σειρές
*Sex and the City 1998-2004
*Οι Σοπράνος 1999-2007
*Six Feet Under (Γραφείο κηδειών Φίσερ) 2001-2005
*The wire 2002-2008
*Entourage 2004-2011
*True blood 2008-2014
*Boardwalk empire 2010-2014
*Game of thrones 2011-2019
*The newsroom 2012-2014
*Girls 2012-2017
*Veep 2012-2019
*True detective 2014-2019
*The night of 2016
*The leftovers 2014-2017
*Westworld 2016-
*Μυστικά και ψέματα 2017-2019
*Τσερνόμπιλ 2019
*Euphoria 2019-
*His dark materials 2019-
*Watchmen 2019

## Παραπομπές


## Εξωτερικοί σύνδεσμοι
* 

Κατηγορία:HBO
Κατηγορία:Αμερικάνικοι τηλεοπτικοί σταθμοί
Κατηγορία:Τηλεοπτικά κανάλια και σταθμοί οι οποίοι ιδρύθηκαν το 1972
Κλαμπ 27

Ως **Κλαμπ 27** (αγγλ. *27 Club*) φέρεται το πάνθεο των θρυλικών καλλιτεχνών της μουσικής, που απεβίωσαν στο άνθος της ηλικίας των 27 ετών. Η Τζάνις Τζόπλιν, Τζιμ Μόρισον,  Κερτ Κομπέιν, αλλά και άλλοι πολλοί είναι μέλη του Κλαμπ 27. Ο όρος έγινε ευρύτερα γνωστός μετά την απώλεια το Κερτ Κομπέιν το 1994, και έκτοτε καθιερώθηκε. Στα ελληνικά θα μπορούσαμε να το μεταφράσουμε ως «*Το κλαμπ των εικοσιεπτάχρονων*» ή «*Οι αθάνατοι νέοι*».
## Σημαντικότερα μέλη του Κλαμπ 27

## Παραπομπές


## Πηγές
* Josh Hunter, Eric Segalstad: *The 27s: The Greatest Myth of Rock & Roll*, Εκδόσεις Samadhi Creations, Berkeley Lake, 2008, ISBN 978-0-615-18964-2 (the27s.com)
* R. Gary Patterson: Take a Walk on the Dark Side: Rock and Roll Myths, Legends, and Curses, Εκδόσεις Simon and Schuster, 2004, ISBN 9780743244237

## Εξωτερικές πηγές
* Forever27 – Ιστοσελίδα των οπαδών του Κλαμπ 27 
* The27Club.net – Ιστοσελίδα του βιβλίου *The 27s* 

Κατηγορία:Μουσικοί
Δημοτικό διαμέρισμα Λεπιανών Άρτας

Το δημοτικό διαμέρισμα **Λεπιανά** ανήκει στον δήμο Αγνάντων, του νομού Άρτας και περιλαμβάνει τους οικισμούς Λεπιανά, Μακρύκαμπο, και Ξηρικό. Κατά την απογραφή του 2001, είχε συνολικά 443 κατοίκους, από τους οποίους στα Λεπιανά κατοικούσαν 225, στον Μακρύκαμπο 116 και στο Ξηρικό 102. 

## Θέση
thumb|200px|Άποψη Τζουμέρκων (από τα Λεπιανά)
Το Δ.Δ.Λεπιανών βρίσκεται στην καρδιά των Τζουμέρκων και καλύπτει έκταση περίπου 9,3 τ.χλμ., ενώ χαρακτηρίζεται ως αγροτικό και ορεινό διαμέρισμα με μέσο υψόμετρο 594μ. 

## Πολιτιστικές εκδηλώσεις - Πανηγύρια
* Πανηγύρι Υπαπαντής Χριστού στα Λεπιανά (2 Φεβρουαρίου)
* Πανηγύρι Ζωοδόχου πηγής στον Μακρύκαμπο (την πρώτη Παρασκευή μετά το Πάσχα)
* Τριήμερο παραδοσιακό πανηγύρι Προφήτη Ηλία στα Λεπιανά (20 Ιουλίου)
* Πανηγύρι στον Μακρύκαμπο (30 Ιουλίου)
* Πανηγύρι Αγίου Νικολάου στον Μακρύκαμπο (6 Δεκεμβρίου)
* Αντάμωμα Μακρυκαμπιώτων το πρώτο Σάββατο μετά το Δεκαπενταύγουστο

## Γαστρονομία
Οι πίτες ήταν το βασικό κομμάτι της διατροφής των νομάδων κτηνοτρόφων, των σκηνιτών, των βλάχων της Ηπείρου. Αυτό εξηγεί και την εκπληκτική ποικιλία που υπάρχει στην περιοχή (γαλατόπιτα, κολοκυθόπιτα, κουρκουτόπιτα, κρεατόπιτα,  καθαρόπιτα, λαχανόπιτα, μακαρονόπιτα, μπλατσαριά, ρυζόπιτα, τραχανόπιτα, τυρόπιτα κ.ά.). Επίσης, άλλα παραδοσιακά προϊόντα της περιοχής των Τζουμέρκων είναι: το μέλι, το κρασί, το τσίπουρο, ο τραχανάς, οι χυλοπίτες, τα γλυκά του κουταλιού, τα αρωματικά φυτά (ρίγανη, χαμομήλι, τσάι του βουνού κλπ), οι ξηροί καρποί (κάστανο, καρύδια κλπ), τα σύκα (πασμάδια),καθώς και η παραδοσιακή φέτα.

## Χλωρίδα και πανίδα
Οι πλαγιές των Τζουμέρκων παρουσιάζουν μεγάλη ποικιλία από αυτοφυή δάση ελάτης και πεύκης καθώς και μεγάλη ποικιλία από καρποφόρα, αειθαλή ή φυλλοβόλα (βελανιδιές, κουμαριές, αγριοκερασιές, φουντουκιές, κουτσουπιές, φλαμουριές, πλατάνια και ξηροπλάτανοι). Την χλωρίδα συμπληρώνει ποικιλία φυτών όπως το σαλέπι, η άγρια μέντα, το τσάι, η θρούμπη, η ρίγανη, η άγρια ορχιδέα, ο νάρκισσος, ο κόκκινος κρίνος, που γεμίζουν με το άρωμά τους και το χρώμα τους τη φύση της περιοχής όταν ανθούν. Στο οικοσύστημα της περιοχής συμβιώνουν ελάφια, λύκοι, αγριόγατοι, ζαρκάδια, αρκούδες, ασβοί, πέρδικες, τσαλαπετεινοί, αετοί και σταυραετοί.

## Αναφορές
* Περιφερειακή Ενότητα Άρτας - Δήμος Αγνάντων 
* Δήμος Αγνάντων
* ΕΜΠ Βάση Δεδομένων - Δ.Δ. Λεπιανών
* Ελληνική Στατιστική Αρχή - Στοιχεία Πραγματικού Πληθυσμού (απογραφή 2001)

## Εξωτερικοί σύνδεσμοι
* Δήμος Κεντρικών Τζουμέρκων
* Χάρτης νομού Άρτας 
* Ορειβατικές διαδρομές Αθαμανικών (Τζουμέρκων) (στοιχεία ΕΟΤ 2001)

Κατηγορία:Δήμος Αγνάντων
Κατηγορία:Περιφερειακή ενότητα Άρτας
Βεζίρης

Ο **βεζίρης** ή **βεζύρης** (φαρσί وزیر, αραβικά وزير (لقب, τουρκικά vezir - στο λήμμα θα χρησιμοποιούνται οι εκλατινισμένες αποδόσεις των όρων) υπήρξε ανώτατος διοικητικός αξιωματούχος σε διάφορες ισλαμικές μοναρχίες του παρελθόντος. Τα εκάστοτε καθήκοντά του διέφεραν από εποχή σε εποχή κι από κράτος σε κράτος, συνήθως όμως επρόκειτο για αξίωμα αντίστοιχο του αρμοστή ή του υπουργού.

Ο όρος γεννήθηκε στην Περσία, όπου από την προϊσλαμική κιόλας περίοδο ονομάζονταν *vichir* - αργότερα εξελίχθηκε σε *vazīr* - οι σημαντικότεροι υπουργοί του σάχη (από το αβεστικό *vichira* που σήμαινε τον έχοντα δικαιοδοσία). Από εκεί, η λέξη πέρασε στο αραβικό λεξιλόγιο και το Κοράνι. Στη μεγαλύτερη μεσαιωνική αραβική αυτοκρατορία, το Αββασιδικό Χαλιφάτο, σήμαινε το ενδιάμεσο αξίωμα μεταξύ χαλίφη και κοινών θνητών: επειδή ο χαλίφης θεωρείτο απόγονος του Μωάμεθ και ήταν εξυψωμένος σε ένα σχεδόν θεϊκό καθεστώς, διόριζε έναν *wazir* ως πληρεξούσιο στην επικοινωνία του με το λαό, καθώς και ως υπεύθυνο για τα καθημερινά ζητήματα του κράτους. Παρεμφερή χρήση είχε ο όρος σε αρκετά ακόμα ισλαμικά κράτη της περιόδου, σύγχρονα ή διάδοχα των Αββασιδών, σημαίνοντας τον πληρεξούσιο του θρόνου σε έναν τόπο ή για έναν τομέα της διοίκησης ή τον επιτετραμμένο του.

Ανάμεσα στα βασίλεια της σύγχρονης εποχής, ξεχωρίζει η Οθωμανική Αυτοκρατορία. Εκεί ονόμαζαν *vezir* τους πιο σημαντικούς πασάδες, δηλ. κυβερνήτες επαρχιών που έχαιραν σχετικής αυτονομίας - ένα αξίωμα τόσο σημαντικό που εξασφάλιζε συμμετοχή στο *[[διβάνι]]*, το στενό συμβουλευτικό όργανο του σουλτάνου, το οποίο βαθμιαία μετατράπηκε σε υπουργικό συμβούλιο. Ο συντονιστής του οργάνου ονομαζόταν επίσης *vezir* (απ' τα τέλη του 14ου αι. *vezir-i azam*, μέγας βεζίρης) και ήταν ο σπουδαιότερος πολιτειακός παράγοντας μετά το σουλτάνο, κάτι σαν πρωθυπουργός. Τα αξιώματα αυτά καταργήθηκαν μόλις το 1923, όταν ο Κεμάλ Ατατούρκ ανακήρυξε την Τουρκική Δημοκρατία, υιοθετώντας παράλληλα μια πιο δυτική διοικητική οργάνωση και ορολογία.

Στις μέρες μας, η λέξη συνεχίζει να χρησιμοποιείται στα περισσότερα κράτη της Μέσης Ανατολής και της Βόρειας Αφρικής σημαίνοντας τον υπουργό, αλλά μόνο στο εσωτερικό τους ή στις μεταξύ τους επαφές. Στις διεθνείς σχέσεις τους χρησιμοποιούν τη δυτική ορολογία.

## Παραπομπές


Κατηγορία:Οθωμανικοί τίτλοι
Κατηγορία:Τίτλοι ευγενείας
Dexter

***Ντέξτερ*** (Dexter) είναι αμερικάνικη, δραματική τηλεοπτική σειρά με επίκεντρο τον Ντέξτερ Μόργκαν (Dexter Morgan), ο οποίος εργάζεται ως τεχνικός ανάλυσης διασποράς αίματος στα αιματολογικά εργαστήρια της Αστυνομίας του Μαϊάμι και τα βράδια μετατρέπεται σε ψυχοπαθή δολοφόνο.

Η σειρά έκανε πρεμιέρα την 1η Οκτωβρίου 2006, στο Showtime και η πέμπτη σεζόν τελείωσε στις 12 Δεκεμβρίου 2010. Στις 2 Δεκεμβρίου 2010, η σειρά ανανεώθηκε για έκτη σεζόν. Τοποθετημένη στο Μαϊάμι, η πρώτη σεζόν είναι βασισμένη σε μεγάλο βαθμό στο μυθιστόρημα *[[Darkly Dreaming Dexter]]* (Τα σκοτεινά όνειρα του Ντέξτερ) του Τζεφ Λίντσεϊ, το πρώτο της σειράς βιβλίων Ντέξτερ. Οι επόμενες σεζόν εξελίσσονταν ανεξάρτητα από τα βιβλία του Λίντσεϊ. 

Ο Ντέξτερ δολοφονεί έχοντας ως βάση τον "Κώδικα του Χάρι", ένα σύνολο ηθικών κανόνων και διαδικασιών, επινοημένες από τον θετό του πατέρα Χάρι Μόργκαν (αστυνομικό του Μαϊάμι) για να βεβαιωθεί ότι ο Ντέξτερ δεν θα συλληφθεί και για να διασφαλίσει ότι θα δολοφονεί μόνο άλλους δολοφόνους. Ο Χάρι εκπαίδευσε ακόμη τον Ντέξτερ ώστε να αλληλεπιδρά πειστικά με τους υπόλοιπους ανθρώπους, πάρα τη διασχιστική ψυχική του ασθένεια, για την οποία ο Χάρι πίστευε ότι είναι ψυχοπάθεια και η οποία προέκυψε όταν ο Ντέξτερ έγινε μάρτυρας της βίαιης δολοφονίας της βιολογικής του μητέρας, Λόρα Μόουσερ (Laura Moser). 

Ως ενήλικας, ο Ντέξτερ έχει σε μεγάλο βαθμό ξεφύγει κάθε υποψίας (με κάποιες εξαιρέσεις) με το να είναι καλόκαρδος και γενναιόδωρος και να διατηρεί, γενικά, επιφανειακές σχέσεις. Ωστόσο, η αφοσίωσή του στη θετή του αδερφή Ντέμπρα, στην κοπέλα του (αργότερα σύζυγο) Ρίτα, στα θετά του παιδιά, Άστορ και Κόντι, και αργότερα στον βιολογικό του γιο, Χάρισον, έχει περιπλέξει τη διπλή του ζωή και τον έχουν κάνει να αμφισβητεί την ανάγκη του να δολοφονεί. Στην πραγματικότητα, στην πρώτη σεζόν, νεοανακαλυφθείσες αναμνήσεις της δολοφονίας της μητέρας του θέτουν σε κίνηση τον αργό αλλά σταθερό εξανθρωπισμό του Ντέξτερ, προχωρώντας περαιτέρω με κάθε σεζόν, καθώς ο Ντέξτερ αρχίζει να βιώνει μια ποικιλία συναισθημάτων για πρώτη φορά μετά από χρόνια.

## Βραβεία
Η σειρά *Ντέξτερ* έχει προταθεί για αρκετά βραβεία. Έχει βραβευτεί για 19 Primetime Emmy Awards, στις κατηγορίες *Outstanding Drama Series* και *Outstanding Lead Actor in a Drama Series* (για τον Michael C. Hall), 3 φορές συνεχόμενα, από το 2008 ως το 2010. Έχει, επίσης, λάβει πάνω από μια ντουζίνα Creative Arts Emmy Awards. Επίσης, ήταν υποψήφια για 7 Χρυσές Σφαίρες (κέρδισε 2), 14 Satellite Awards (κέρδισε 7), 18 Saturn Awards (κέρδισε 5), 8 Screen Actors Guild Awards (κέρδισε 1) και 5 Writers Guild of America Awards.

Κατηγορία:Αμερικανικές τηλεοπτικές σειρές
Κατηγορία:Δραματικές σειρές
Κατηγορία:Τηλεοπτικές σειρές του Showtime
Στραγαλατζής

μικρογραφία|Πλανόδιος πωλητής ξηρών καρπών.
Ο **στραγαλατζής** ή **στραγαλάς** ήταν παραδοσιακό επάγγελμα που άκμασε τον 18ο αιώνα. Ο στραγαλατζής ήταν πλανόδιος πωλητής και πουλούσε στραγάλια. Οι πελάτες του ήταν κυρίως νεανικό κοινό. Όπως όλοι οι πωλητές της εποχής εκείνης κρατούσε τεφτέρι, όπου έγραφε τα χρωστούμενα πουλώντας με πίστωση.

## Η εμφάνιση του επαγγέλματος
Οι στραγαλατζήδες εμφανίστηκαν αμέσως μετά την ελληνική επανάσταση και απελευθέρωση. Αναφέρονται να κατεβαίνουν στις μεγάλες πόλεις και να πουλούν στραγάλια πάνω σε μια τάβλα. Στην Αθήνα αναφέρεται ότι έρχονταν από τα ορεινά της Θεσσαλίας, κυρίως καραγκούνηδες. Οι στραγαλατζήδες έπιαναν πόστα και πωλούσαν το εμπόρευμα τους σε πλατείες, σε κεντρικούς δρόμους ή έξω από σχολεία. Ανάμεσα στα φαγώσιμα που πωλούσαν αργότερα προστέθηκαν και ζαχαρένια κόκκινα κουλούρια, σουσαμένια παστέλια και μελένιος χαλβάς. Για να κερδίσουν πελάτες και να πουλήσουν τα στραγάλια κάποιοι στραγαλατζήδες είχαν εφεύρει ένα παιχνίδι: κρατούσαν ένα ζαχαρωτό κουλούρι και νεαροί του πετούσαν στραγάλια μέχρι να το σπάσει κάποιος και να νικήσει. Ο στραγαλατζής εκτελούσε και χρέη «διαιτητή» στο παιχνίδι, όριζε δηλαδή ποιος είχε χάσει για να πληρώσει.

Όλοι στην οικογένεια του στραγαλατζή ασχολούνταν με το επάγγελμα. Καλλιεργούσαν στο χωράφι τους το στραγάλι που στην πραγματικότητα είναι ψημένο ρεβύθι. Οι γυναίκες έκοβαν τον κορμό και τον έδεναν σε ματσάκια για να τα πωλούν έπειτα τα παιδιά στις πόλεις για δαδιά . Και αυτό το επάγγελμα, της πώλησης δαδιών, υπέστη πλήγμα μαζί με αυτό του στραγαλατζή. Αρκετοί στραγαλατζήδες άλλαξαν τον 19ο αιώνα το εμπόρευμά τους πουλώντας σαλέπι.  Άλλοι έκαναν και τα δύο επαγγέλματα, την ημέρα στραγαλατζήδες και το βράδυ σαλεπιτζήδες. Στην Αθήνα μάλιστα κάποιοι πωλούσαν σαλέπι και διατηρούσαν μικρά καταστήματα στα Πιθαράδικα όπου πωλούσαν ακόμα και τυρί.

## Κρίση
Ήδη το 1912 αναφέρεται ότι ήταν επάγγελμα προς εξαφάνιση έχοντας δεχτεί πλήγμα από άλλα πλανόδια επαγγέλματα όπως ο κουλουράς. Πλήγμα είχε δεχτεί κι από τον πασατέμπο που θεωρούνταν πιο ευκολοχώνευτος, τα φυστίκια, την μέντα, όλα φαγώσιμα που πωλούνταν τότε από πλανόδιους.

## Σήμερα
Ο στραγαλατζής έχει εκλείψει σήμερα με την ανωτέρω μορφή, αλλά μια 2η μορφή που επέζησε μέχρι τώρα αλλά τείνει να εκλείψει & αυτή, είναι ο πλανόδιος πωλητής ξηρών καρπών που δείχνει & η φωτογραφία. Αυτή προέκυψε από την γενικοποίηση του εμπορεύματος, αντικαθιστώντας ο κάθε πωλητής τον συγκεκριμένο του ξηρό καρπό (ο στραγαλατζής το στραγάλι, ο φυστικάς το φυστίκι κλπ) με ξηρούς καρπούς όλων των ειδών (στραγάλια, πασατέμπος, αμύγδαλα, φυστίκια κλπ), προκειμένου να εκλείψουν τα μεταξύ τους πλήγματα της κρίσης.

## Παραπομπές


Κατηγορία:Παραδοσιακά επαγγέλματα
Κατηγορία:Πλανόδιοι μικροπωλητές
Κατηγορία:Υπαίθριοι μικροπωλητές
Radio Nord

thumb|right|250px|Ο Κότσακ μπροστά στον σταθμό εκπομπής του ραδιοσταθμού.
Το **Radio Nord** υπήρξε ο δεύτερος εμπορικός ραδιοσταθμός της Σουηδίας. Λειτούργησε από τις 8 Μαρτίου 1961. Εξέπεμπε από το καράβι *MS Bon Jour*, το οποίο αγκυροβολούσε στα διεθνή ύδατα. Ιδιοκτήτης του σταθμού ήταν ο Φινο-Σουηδός Τζακ Κότσακ. Η εκπομπή στα μεσαία κύματα περιείχε δελτίο ειδήσεων, αθλητική ενημέρωση, μουσική και διαφημίσεις. Ακουγόταν τις απογευματινές και νυχτερινές ώρες και κάλυπτε μεγάλο μέρος της Σουηδίας. Ο σταθμός έκλεισε και έπαψε να λειτουργεί στις 20 Ιουνίου 1962, μετά από νομοσχέδιο της Σουηδικής βουλής κατά των πειρατικών σταθμών. 
## Εξωτερικοί σύνδεσμοι
* ''Radio Nord - en sann pirathistoria'' (ιστορική παρουσίαση του ραδιοσταθμού)
* Radio Nords Geschichte, Jingles och Topp20  (ιστορική παρουσίαση)

Κατηγορία:Ραδιοφωνικοί σταθμοί
Λεμοναδοπώλης

[thumb|right|250px|[Λεμονάδα|Λεμοναδοπώλης στη Θεσσαλονίκη τον καιρό της Τουρκοκρατίας ( πριν το 1890)]]
Ο **λεμοναδοπώλης** ήταν πλανόδιο επάγγελμα που υφίστατο από τα τέλη του 18ου αιώνα μέχρι τις αρχές του 20ού, ενώ σήμερα -τουλάχιστον στη Δύση- έχει εκλείψει. Ο λεμοναδοπώλης ήταν πλανόδιος πωλητής και πουλούσε λεμονάδες δικής του κατασκευής, γνώριμη η φωνή που φώναζε: *Λεμονάδες! μια πεντάρα η μια γκαζόζ , μια πεντάρα η μία!* Το επάγγελμα του λεμοναδοπώλη κι όχι μόνο θεωρούνταν αίτιο πολλών επιδημιών κι νόσων επειδή δεν τηρούνταν κανόνες υγιεινής. 

Η λεμονάδα ή και γκαζόζ όπως την έλεγαν κατασκευαζόταν από τους ίδιους τους πωλητές, πρώτη ύλη για την κατασκευής της ήταν το νερό, η ζάχαρη και το "ξυνό" δηλ. το στημένο λεμόνι. Για να πουλήσουν πολλές λεμονάδες έκαναν διάφορα τεχνάσματα, συνεργάζονταν με ζαχαροπλάστες κι έβαζαν δίπλα τους τον πάγκο-τάβλα, έτσι ο πελάτης τρώγοντας γλυκά έβλεπε δίπλα την λεμονάδα κι έπινε να ξεδιψάσει, ή ρίχνοντας λίγο αλάτι στα γλυκά διψούσε περισσότερο. 

Οι λεμοναδοπωλητές γύρναγαν τους δρόμους ή τις παραλίες ή κάθονταν σε κάποιο σταθερό σημείο - πόστο. Είχε μια πετσέτα στον ώμο, άσπρη ποδιά στην μέση, μια κανάτα ή ένα δοχείο για την λεμονάδα κι ένα ποτήρι .

Η λέξη λεμοναδοπώλης χρησιμοποιήθηκε έχοντας πολλές έννοιες κι σκοπούς. Το 1924 στο παρισινό θέατρο "Ομνίδ-Πατέ" παίχτηκε το έργο "Η ωραία λεμοναδοπώλιδα" . Το 1908 η εβραϊκή γαλλόφωνη εφημερίδα της Θεσσαλονίκης *Journal De Salonique* αποκάλεσε τους Έλληνες "λεμοναδοπωλητές" που θεωρήθηκε βρισιά.

## Στις ΗΠΑ

Στις Ηνωμένες Πολιτείες το επάγγελμα το λεμοναδοπώλη, το οποίο συνήθως αναλαμβάνουν μικρά παιδιά, είναι ένα από τα κυριότερα στοιχεία της κλασικής αμερικανικής κουλτούρας. Η εικόνα των μικρών παιδιών που πουλάνε λεμονάδα μια ζεστή καλοκαιρινή μέρα σε κάποιο προάστιο των ΗΠΑ έχει γίνει εμβληματική και εμφανίζεται πολλές φορές στην λογοτεχνία και τον κινηματογράφο. Το επάγγελμα θεωρείται ως μια ιδιαίτερα εποικοδομητική ενασχόληση, καθώς εντάσσει τα παιδιά στον χώρο των επιχειρήσεων και διδάσκει πράγματα όπως το κέρδος, οικονομική ελευθερία και ομαδική δουλειά. 

Το επάγγελμα αυτό είναι τεχνικά παράνομο και παρόλο που συνήθων δεν δημιουργείται πρόβλημα σε κάποιες περιπτώσεις έχει προκαλέσει το ενδιαφέρον των αρχών, με μεγάλη δημόσια κατακραυγή. Τα τελευταία χρόνια η στάση των αρχών προς τα παιδιά που πουλάνε λεμονάδα έχει γίνει σημαντικά πιο ήπια και ενδέχεται στο μέλλον να νομιμοποιηθούν πλήρως.

## Παραπομπές


Κατηγορία:Πλανόδιοι μικροπωλητές
Κατηγορία:Επιχειρηματικοί όροι
Wonderful Radio London

Ο **Wonderful Radio London** ή **Big L** υπήρξε ιδιωτικός ραδιοφωνικός σταθμός στις αρχές της δεκαετίας του 1960 στην Μεγάλη Βρετανία. Λειτούργησε παράνομα από το 1964 με πομπούς σε πλοίο στην βόρειο θάλασσα. Το ακροατικό κοινό ήταν κυρίως νεαρής ηλικίας, λόγω του μοντέρνου μουσικού προγράμματος. Σήμερα ο σταθμός εκπέμπει το πρόγραμμά του μέσω του ίντερνετ.

## Εξωτερικοί σύνδεσμοι
* Big L
*  Ιστοσελίδα του ραδιοσταθμού Wonderful Radio London

Κατηγορία:Βρετανικοί Ραδιοφωνικοί Σταθμοί
Voice of Peace

μικρογραφία|Ο Άμπι Νάθαν
Ο **Voice of Peace** υπήρξε παράνομος ιδιωτικός ραδιοφωνικός σταθμός, ο οποίος για πολλά χρόνια εξέπεμπε προς συμφιλίωση των Αράβων και Ισραηλιτών. Ιδρύθηκε την δεκαετία του 1960 από τον Άμπι Νάθαν, ο οποίος λειτούργησε τον σταθμό για μια εικοσαετία. Έπαψε την λειτουργία του την 1 Οκτωβρίου 1993 λόγω έλλειψης πόρων. Το πλοίο με τον ραδιοφωνικό σταθμό εκπομπής βυθίστηκε στην θάλασσα.

## Εξωτερικοί σύνδεσμοι
*Ιστοσελίδα του Άμπι Νάθαν )

Κατηγορία:Ραδιοφωνικοί σταθμοί στο Ισραήλ
Τσιανγκσί

Η **Τζιανγκσί** (κινεζικά: 江西, ) είναι νότια επαρχία της Λαϊκής Δημοκρατίας της Κίνας. Εκτείνεται από τις όχθες του ποταμού Γιανγκτσέ στα βόρεια και μπαίνει σε πιο λοφώδεις περιοχές στα νότια. Συνορεύει με τις επαρχίες Ανουί στα βόρεια, Ζεγιάγκ στα βορειοανατολικά, Φουτζιάν στα ανατολικά, Γκουανγκντόνγκ στον νότο, Χουνάν στα δυτικά, και Χουπέι στα βορειοδυτικά.

Καταλαμβάνει έκταση 166,900 τ.χλμ. και ο πληθυσμός της ανέρχεται σε 44,567,475, σύμφωνα με την απογραφή του (2010). Μεγαλύτερη πόλη και πρωτεύουσά της είναι η .

## Διοικητική διαίρεση
Η επαρχία Γιαγξί χωρίζεται σε έντεκα Νομούς.

## Αδελφοποιήσεις
* *[[Μποχόλ]]*, Φιλιππίνες
* Κεντάκυ, ΗΠΑ
* *[[Μάτο Γκρόσσο ντο Σουλ]]*, Βραζιλία

## Παραπομπές


## Εξωτερικοί σύνδεσμοι

*Ιστοσελίδα της κυβέρνησης της επαρχίας Γιανγκξί 

Κατηγορία:Επαρχίες της Κίνας
Μαρίνος Κοριαλένιος

Ο **Μαρίνος Κοριαλένιος** (1830 − 1911) υπήρξε Έλληνας επιχειρηματίας, τραπεζικός και εθνικός ευεργέτης. Γεννήθηκε στο Αργοστόλι της Κεφαλονιάς το 1830. Καταγόταν από πλούσια οικογένεια, και γονείς του ήταν ο Σπυρίδωνας Κοργιαλένιος και η Ρεγγίνα Πήλικα. Ενώ οι οικογενειακές επιχειρήσεις είχαν ήδη χρεωκοπήσει, σε ηλικία 11 ετών έμεινε ορφανός από πατέρα. Το 1846 μετανάστευσε στη Σμύρνη και εργάστηκε ως υπάλληλος σε αγγλικά καταστήματα. Στη συνέχεια βρέθηκε στην Οδησσό της Ρωσίας, όπου μέχρι το 1858 ασχολήθηκε με το εμπόριο σιτηρών. Το 1861 παντρεύτηκε την Αγγελική Γεραλοπούλου, κόρη μεγαλεμπόρου του Λονδίνου, χωρίς να αποκτήσουν όμως απογόνους. Στη συνέχεια ίδρυσε εμπορική εταιρεία στη Μασσαλία με συνεταίρους τον Γ. Γεραλόπουλο και τον Σ. Μπαλή με μεγάλη αρχικά επιτυχία, που όμως εξαιτίας λανθασμένων επενδύσεων τελικά χρεωκόπησε. Το 1872 αποφάσισε να εγκατασταθεί μόνιμα στο Λονδίνο. Αρχικά εργάστηκε σε μία αγγλική τράπεζα, ενώ στη συνέχεια ασχολήθηκε με τη χρηματιστηριακή αγορά και ίδρυσε τη χρηματιστηριακή εταιρεία *M. Corgialegnos & Co.*. Αφού ξεπέρασε την οικονομική κρίση του 1878 χωρίς απώλειες, δημιούργησε μια μεγάλη περιουσία, την οποία επένδυσε σε έργα τέχνης, κοσμήματα και κρατικά χρεώγραφα.
Ο Μαρίνος Κοργιαλένιος υπήρξε διακεκριμένο μέλος της ελληνικής κοινότητας του Λονδίνου, ενώ κατά την περίοδο 1906-1907 διετέλεσε πρόεδρός της. Το 1876 έλαβε την αγγλική υπηκοότητα, ποτέ όμως δε διέκοψε τις σχέσεις του με την Ελλάδα. Διετέλεσε συνδιευθυντής της Αγγλογαλλικής Τράπεζας από το 1875, ενώ ίδρυσε και ο ίδιος δική του τράπεζα. Απεβίωσε στο Λονδίνο κατά τον Απρίλιο του 1911. Η σορός του μεταφέρθηκε στο Αργοστόλι, όπου και τάφηκε.

## Φιλανθρωπικό έργο
Εν ζωή δώρισε στον βασιλιά Γεώργιο γενναίο ποσό υπέρ της εθνικής οργάνωσης. Δώρισε επίσης υπέρ των νοσοκομείων της Ελλάδας και για την ανέγερση Πινακοθήκης. Κληροδότησε μετά θάνατον μεγάλο ποσό για την ίδρυση του Κοργιαλένειου Νοσοκομείου, και για την ίδρυση σχολής στα περίχωρα των Αθηνών κατά το πρότυπο των αγγλικών σχολείων. Ευεργέτησε επίσης το Νοσοκομείο Παίδων «Αγία Σοφία», και προσέφερε για την ανέγερση αναμορφωτικών φυλακών στην Αθήνα και για την ίδρυση Επαγγελματικής Σχολής στο Αργοστόλι. Ίδρυσε επίσης έπαθλο υποτροφίας για σπουδές φοιτητών στο εξωτερικό.

## Πηγές
* 
* 

## Παραπομπές


Κατηγορία:Έλληνες επιχειρηματίες
Κατηγορία:Έλληνες τραπεζίτες
Κατηγορία:Έλληνες ευεργέτες
Ζαχαρίας Χατζόπουλος

Ο **Ζαχαρίας Χατζόπουλος** υπήρξε Έλληνας επιχειρηματίας και εθνικός ευεργέτης. Έζησε στην Κωνσταντινούπολη. Τον Φεβρουάριο του 1904 κατέθεσε στην Εθνική Τράπεζα γενναίο ποσό για τη διατήρηση Αρρεναγωγείου στην Κωνσταντινούπολη, το οποίο προς τιμή του ονομάστηκε *«Χατζοπούλειο»*.
 
## Πηγές
* 

Κατηγορία:Έλληνες ευεργέτες
Ανχουέι

Η **Ανχουέι** (κινεζικά: 安徽, ) είναι επαρχία της Λαϊκής Δημοκρατίας της Κίνας. Βρίσκεται στην ανατολική Κίνα στις λεκάνες απορροής των ποταμών Γιανγκτσέ και Χουάι. Συνορεύει με τις επαρχίες Τζιανγκσού στα ανατολικά, Τζετζιάνγκ στα νοτιοανατολικά, Τζιανγκσί στα νότια, Χουμπέι στα νοτιοδυτικά, Χενάν στα βορειοδυτικά, και Σαντόνγκ για ένα μικρό τμήμα στα βόρεια.

Καταλαμβάνει έκταση 139.400 τ.χλμ. και ο πληθυσμός της ανέρχεται σε 59.500.510, σύμφωνα με την απογραφή του (2010). Μεγαλύτερη πόλη και πρωτεύουσά της είναι η Χεφέι.

## Διοικητική διαίρεση
Η επαρχία Ανχουέι χωρίζεται σε δεκαεπτά Νομούς.

## Παραπομπές

## Εξωτερικοί σύνδεσμοι

* Ιστοσελίδα της κυβέρνησης της επαρχίας Ανχουέι

Κατηγορία:Επαρχίες της Κίνας
Μισέλ-Ρισάρ Ντελαλάντ

Ο **Μισέλ Ρισάρ Ντελαλάντ** (γαλλ: Michel Richard Delalande [ή de Lalande], 15 Δεκεμβρίου 1657 - 18 Ιουνίου 1726) ήταν Γάλλος συνθέτης και οργανίστας της εποχής μπαρόκ. Διετέλεσε αυλικός μουσικός στην υπηρεσία του Λουδοβίκου ΙΑ΄, ενώ σημαντική του ήταν η συνεισφορά του με τη σύνθεση αρκετών μειζόνων μοτέτων (*grand motet*). Ανάμεσα στα έργα του ξεχωρίζουν οι ορχηστρικές σουίτες με τίτλο "Simphonies pour les Soupers du Roy" (Συμφωνίες για τον δείπνο του βασιλέως) και αρκετά μπαλέτα. Η μουσική του θεωρείται προάγγελος των καντάτων του Μπαχ και των ορατορίων του Χαίντελ.

## Βιογραφικά στοιχεία

Σύγχρονος του Ζαν Μπατίστ Λυλί και του Φρανσουά Κουπρέν, γεννήθηκε στο Παρίσι, όπου και έλαβε τη μουσική του μόρφωση. Τελευταίο από τα 15 παιδιά του ράφτη πατέρα του, μπήκε στη χορωδία της εκκλησίας του Saint-Germain-l'Auxerrois από μικρός, γνωρίζοντας εκεί και τον Μαρέν Μαραί. Όταν ενηλικιώνεται αναλαμβάνει οργανίστας στην εκκλησία του Saint–Gervais καθώς και του Saint-Jean-en-Grève. Υπήρξε δάσκαλος μουσικής στις κόρες του Λουδοβίκου, ενώ από το 1714 έως τον θάνατό του διετέλεσε μουσικός διευθυντής του Βασιλικού Παρεκκλησίου των Βερσαλλιών (*maître de la chapelle*).

Ο Ντελαλάντ υπήρξε ένας από τους μεγαλύτερους συνθέτες όσον αφορά στο μείζων μοτέτο, είδος θρησκευτικής μουσικής με χαρακτηριστικά στομφώδες και μεγαλοπρεπές ύφος προς τέρψη του βασιλέα, που περιλαμβάνει σολίστες, χορωδία και αρκετά μεγάλη -για την εποχή- ορχήστρα. Σύμφωνα με την παράδοση, ο βασιλιάς διοργάνωνε άτυπους διαγωνισμούς ανάμεσα στους συνθέτες, δίνοντάς τους το ίδιο κείμενο και ζητώντας τους στον ίδιο χρόνο να συνθέσουν τη μουσική. Ο ίδιος διατελούσε από μόνος του την κριτική επιτροπή. Ο Ντελαλάντ ήταν ένας από τους τέσσερις νικητές, στους οποίους ανετίθετο να γράφουν θρησκευτική μουσική για κάθε τρίμηνο του χρόνου (οι άλλοι τέσσερις ήταν οι Coupillet, Collasse και Minoret). Το τρίμηνο που αντιστοιχούσε στον Ντελαλάντ ήταν το πιο σημαντικό, αφού περιελάμβανε την περίοδο των Χριστουγέννων. Αργότερα είχε την ευθύνη για τη μουσική κατά τη διάρκεια όλου του εκκλησιαστικού έτους, ωστόσο μετά τον θάνατο του Λουδοβίκου προτιμήθηκαν οι συνθέτες Gervais, Νικολά Μπερνιέ και Αντρέ Καμπρά. Εν τέλει εκτοπίστηκε από έναν άλλο σπουδαίο υμνητή του μείζονος μοτέτου, τον Ζαν-Ζοζέφ ντε Μοντονβίλ.

## Η μουσική του
Σώζονται αρκετές εκδοχές των έργων του, οι παλαιότερες με πιο εμφανές του ύφος του γαλλικού μπαρόκ, ενώ οι πιο όψιμες εγγύτερα στο ιταλικό στυλ, που περιλαμβάνει τόσο τη μελισματική όσο και την αντιστικτική γραφή. Για πολλά χρόνια η μελέτη του έργου ήταν δύσκολη, καθώς το όνομά του εμφανιζόταν σε πολλά χειρόγραφα και έντυπα με διαφορετική ορθογραφία: de Lalande, Lalande, la Lande, de la Lande κλπ· η οικογένεια πάντως χρησιμοποιούσε το Delalande. Μόλις το 2006, ο έγκριτος Βρετανός μουσικολόγος Lionel Sawkins δημοσίευσε τον πλήρη θεματικό κατάλογο έργων του Ντελαλάντ, όπου σε 752 σελίδες περιλαμβάνονται πάνω από 3000 μουσικά παραδείγματα, τεχνικές πληροφορίες σχετικές με την εκτέλεση, πηγές κλπ. 

## Παραπομπές


## Εξωτερικοί σύνδεσμοι
* 

Κατηγορία:Γάλλοι συνθέτες
Κατηγορία:Συνθέτες του Μπαρόκ
Σαντόνγκ (επαρχία)

Η / Το **Σαντόνγκ** ή **Σαντούνγκ** ή **Σαν Τουνγκ** (κινεζικά: 山东, ) είναι ανατολική παραθαλάσσια επαρχία της Λαϊκής Δημοκρατίας της Κίνας που καταλαμβάνει την ομώνυμη χερσόνησο. Βρέχεται από τη *Θάλασσα Μποχάι* στα βόρεια, την Κίτρινη Θάλασσα στα νοτιοανατολικά και συνορεύει με τις επαρχίες Χεμπέι στα βορειοδυτικά, Χαϊνάν στα δυτικά, Τσιανγκσού στα νότια, και με την Ανχουί, μεταξύ Χαϊνάν και Τσιανγκσού.

Καταλαμβάνει έκταση 157.168 τ.χλμ. και ο πληθυσμός της ανέρχεται σε 95.793.065, σύμφωνα με την απογραφή του (2010) που την καθιστά δεύτερη σε πληθυσμό επαρχία της Κίνας. Μεγαλύτερη πόλη είναι η Τσινγκτάο και πρωτεύουσά της είναι η Τζινάν, ή Τσινάν (Jinan).

## Διοικητική διαίρεση
Η επαρχία Σαντόνγκ χωρίζεται σε δεκαεπτά Νομούς.

## Παραπομπές

## Εξωτερικοί σύνδεσμοι

* Ιστοσελίδα της κυβέρνησης της επαρχίας Σαντόνγκ

Κατηγορία:Επαρχίες της Κίνας
Νεκρόπολη των κροκοδείλων της Μάαμπντεχ

Η **Νεκρόπολη των Κροκοδείλων της Μάαμπντεχ** είναι αρχαιολογικός χώρος στην Αίγυπτο και μια από τις αρχαιότερες νεκροπόλεις με μούμιες κροκοδείλων της αρχαίας Αιγύπτου. Στο σημείο αυτό ανακαλύφτηκε ο Πάπυρος του Χάρρις 
## Περιγραφή
Βρίσκεται στους πρόποδες του όρους Gebel Aboofayda απέναντι από την Μανφαλούτ στην ανατολική όχθη του Νείλου, και σε μικρή απόσταση από τον ποταμό. Ανακαλύφθηκε από τον Ιταλό αρχαιολόγο Παόλο Παντσέρι (Paolo Panceri), καθηγητή της Ανατομίας του πανεπιστημίου της Νάπολης, κατά την διάρκεια εξερευνητικής αποστολής που πραγματοποίησε το έτος 1873-74 σε συνεργασία με το Μουσείο Φυσικής Ιστορίας του Μιλάνου. Πρόκειται για σπήλαιο φυσικής προέλευσης μέσα στο βουνό, που διακλαδώνεται σχηματίζοντας αρκετές κάμαρες ύψους ενός και πλάτους εννέα μέχρι δώδεκα περίπου μέτρων. Στην αρχαία Αίγυπτο οι κάτοικοι της κοιλάδας του Νείλου εναπόθεταν στις κάμαρες αυτές τις σωρούς των νεκρών ιερών κροκοδείλων. 

Το σπήλαιο αρχικά είναι ευρύχωρο, ώστε ο επισκέπτης να έχει πρόσβαση βαδίζοντας κανονικά, ενώ σταδιακά οι διαστάσεις του μικραίνουν τόσο πολύ, που η περαιτέρω διάβαση και πρόσβαση των ιερών χώρων γίνεται δυνατή μόνο σε οριζόντια θέση και μπουσουλώντας. Εκτός των ιερών κροκοδείλων, στο σπήλαιο βρίσκονται τοποθετημένα σώματα νεκρών ανδρών, γυναικών, και παιδιών, σε διάφορες στάσεις. Άλλοι είναι τοποθετημένοι ξαπλωτοί, ενώ άλλοι στέκουν όρθιοι ακουμπισμένοι στους τοίχους του σπηλαίου. Πιστεύεται επίσης ότι το σπήλαιο είχε συληθεί στο παρελθόν από τυμβωρύχους, αφού πολλές από τις μούμιες βρίσκονται διαμελισμένες και τα μέλη τους είναι διασκορπισμένα σε όλο το δάπεδο. 

Το κύριο αξιομνημόνευτο χαρακτηριστικό του σπηλαίου είναι ο μεγάλος αριθμός των ταριχευμένων ιερών κροκοδείλων σε όλες τις κάμαρες του σπηλαίου. Οι μούμιες αυτές είναι τοποθετημένες η μία κοντά και δίπλα στην άλλη, και περιτριγυρισμένοι από μικρούς, νεογνούς κροκόδειλους, ακόμα μεγαλύτερου πλήθους. 

Αναφέρεται, ότι το 1895 το σπήλαιο αυτό δεν είχε εξερευνηθεί ολόκληρο, ενώ πιστεύεται ότι υπάρχει και κύρια είσοδος πρόσβασής του, η οποία ήταν ακόμα άγνωστη.

## Πηγές
* 
* 
## Εξωτερικοί σύνδεσμοι
*  Οι κροκόδειλοι του Ελ Μάαμπτεχ Παρουσίαση από το Κεντρικό Μουσείο Φυσικής Ιστορίας της Νάπολης.
## Παραπομπές


Κατηγορία:Αρχαιολογικοί τόποι στην Αίγυπτο
Κοιμητήριο Χάιγκεϊτ

thumb|right|240px|Ο τάφος του Καρλ Μαρξ στο Κοιμητήριο Χάιγκεϊτ, Λονδίνο.
Το **Κοιμητήριο Χάιγκεϊτ** (αγγλικά: Highgate Cemetery) του Λονδίνου βρίσκεται στο βορειανατολικό προάστιο Χάιγκεϊτ (Highgate) της βρετανικής πρωτεύουσας, δίπλα στο Πάρκο Γουότερλο (Waterlow Park). Χωρίζεται μέσω της Σουέινς Λέιν Ν6 (Swains Lane N6) σε Ανατολικό και Δυτικό Κοιμητήριο (Μετρό: Archway, Άρτσγουέι). 

Το δυτικό τμήμα του κοιμητηρίου ανάγεται στη βικτωριανή εποχή και εγκαινιάστηκε το 1839. Το αρχικό σχέδιο εκπονήθηκε από τον Άγγλο αρχιτέκτονα Stephen Geary (1797 – 1854). Για πολλά χρόνια είχε εγκαταλειφθεί, αλλά οι φθορές αργότερα αποκαταστάθηκαν. Αναπαλαιώθηκε η περίφημη «Αιγυπτιακή Λεωφόρος» (Egyptian Avenue), ένας πλατύς διάδρομος με οικογενειακούς τάφους σε σχήμα αρχαίων αιγυπτιακών. Εντυπωσιακός είναι ο « Κύκλος του Λιβάνου» (Circle of Lebanon), όπου οι τάφοι απλώνονται κυκλικά κάτω από ένα πελώριο κέδρο του Λιβάνου. Στο ανατολικό τμήμα του κοιμητηρίου έχει ενταφιαστεί ο Καρλ Μαρξ, κάτω από μια τεράστια γρανιτένια προτομή του.

Στις πολλές προσωπικότητες που έχουν ενταφιαστεί στο Κοιμητήριο του Χάιγκεϊτ, μεταξύ άλλων, περιλαμβάνονται: 

**Ανατολικό Κοιμητήριο**:

*Τζορτζ Έλιοτ (Μαίρη Αν Κρος) – Αγγλίδα μυθιστοριογράφος.
*Καρλ Μαρξ – Γερμανός φιλόσοφος, ιστορικός, κοινωνιολόγος και οικονομολόγος.
*Σερ Ραλφ Ρίτσαρντσον – Άγγλος ηθοποιός.
*Χέρμπερτ Σπένσερ – Άγγλος κοινωνιολόγος, βιολόγος και φιλόσοφος της θεωρίας της εξέλιξης.

**Δυτικό Κοιμητήριο**:            

*Μάικλ Φάραντεϋ– Άγγλος φυσικός και χημικός.
*Τζον Γκάλσγουορθι – Άγγλος μυθιστοριογράφος και θεατρικός συγγραφέας (Νόμπελ λογοτεχνίας 1932).
*Στέλα Γκίμπονς – Αγγλίδα μυθιστοριογράφος και ποιήτρια.
*Κριστίνα Ροσέτι – Αγγλίδα ποιήτρια.
*Άλφρεντ Στήβενς – Άγγλος γλύπτης και ζωγράφος.

## Παραπομπές


## Πηγές
*«ΛΟΝΔΙΝΟ» (Οδηγοί του Κόσμου), σελ. 242: «Κοιμητήριο Χάιγκεϊτ», Εκδόσεις Καθημερινή/Dorling Kindersley Ltd (ελληνική έκδοση), Αθήνα, 1998.
*Ιστοσελίδα της αγγλόγλωσσης Βικιπαίδειας, Highgate Cemetery.

## Εξωτερικοί σύνδεσμοι
* 

Κατηγορία:Νεκροταφεία
Κατηγορία:Γεωγραφία του Λονδίνου
Κατηγορία:Καρλ Μαρξ
Ζαν-Ζοζέφ ντε Μοντονβίλ

Ο **Ζαν-Ζοζέφ Κασανεά ντε Μοντονβίλ** (*Jean-Joseph Cassanéa de Mondonville*, βαπτ. 25 Δεκεμβρίου 1711 – 8 Οκτωβρίου 1772) ήταν Γάλλος βιολιστής και συνθέτης της εποχής του ύστερου μπαρόκ. Αν και στις μέρες του έγινε ευρέως γνωστός -κυρίως για τα μείζονα μοτέτα του- η μουσική του ξεχάστηκε μέχρι τη δεκαετία του 1990, οπότε και επανανακαλύφθηκε.

## Βιογραφικά στοιχεία
Γόνος μια αριστοκρατικής οικογένειας σε παρακμή, ο Μοντοβίλ γεννήθηκε στη Ναρμπόν στη νότια Γαλλία. Το 1723 στο Παρίσι, ως προστατευόμενος της Μαρκησίας ντε Πομπαντούρ, είχε την ευκαιρία να αναλάβει αρκετά μουσικά πόστα, συμπεριλαμβανομένου κι αυτό του βιολιστή στην ορχήστρα *Concert Spirituel*.

Μια δεκαετία αργότερα εκδίδει το πρώτο του έργο, μια σειρά από σονάτες για βιολί, ενώ διορίζεται βιολιστής στην ορχήστρα του βασιλικού παρεκκλησίου των Βερσαλλιών. Το 1747 παντρεύεται την Anne-Jeanne Boucon, γνωστή τσεμπαλίστα της εποχής, στην οποία ο συνθέτης Ζαν-Φιλίπ Ραμώ αφιέρωσε κάποια κομμάτια του. Μέχρι το 1755 έχει συνθέσει δεκαεπτά μείζoνα μοτέτα, από τα οποία σώζονται μόνο εννέα· την εποχή του παίζονται τακτά και τυχγάνουν μεγάλης εκτίμησης. Τον ίδιο χρόνο διαδέχεται τον Πανκράς Ρουαγιέ ως μαέστρος του *Concert Spirituel*, ενώ στη Διαμάχη των Μπουφώνων παίρνει το μέρος της γαλλικής πλευράς. 

Ανάμεσα στο έργο του ξεχωρίζουν επίσης οι εννέα σωζόμενες όπερές του, που ως επί το πλείστο πραγματεύονται υποθέσεις αρχαίων ελληνικών μύθων. Μία εξ αυτών, η *Daphnis et Alcimadure* είναι γραμμένη σε δικό του λιμπρέτο και μάλιστα στην Οξιτανική γλώσσα του Λανγκντόκ. Λίγες από τις όπερές του σημειώνουν επιτυχία, αφού επισκιάζονται απ' αυτές του σύγχρονού του Ραμώ, καθώς και του πατέρα της γαλλικής όπερας, Ζαν Μπατίστ Λυλί. Ο Μοντονβίλ πεθαίνει στην πόλη Μπελβίλ κοντά στο Παρίσι, στην ηλικία των 60 ετών.

## Εργογραφία
thumb|Jean-Joseph Cassanéa de Mondonville

### Οργανικά

* Sonates pour violon op.1 (1733)
* Sonates en trio op.2
* Pièces de clavecin en sonates op.3 (1734) 
* Ο πρόλογος στο op.4 περιέχει το πρώτο ίσως κείμενο, όσον αφορά στη χρήση αρμονικών, "Les sons harmoniques" (1738)
* Pièces de clavecin avec voix ou violon op.5 (1748)

### Όπερες
* *Isbé* (1742)
* *Bacchus et Erigone* (1747)
* *Le carnaval du Parnasse* (1749)
* *Vénus et Adonis* (1752)
* *Titon et l'Aurore* (1753)
* *Daphnis et Alcimadure* (1754)
* *Les fêtes de Paphos* (1758)
* *Thésée* (1765)
* *Les projets de l'Amour* (1771)

### Μείζoνα μοτέτα

* *Dominus regnavit decorum* (Ψαλμός 92) (1734)
* *Jubilate Deo* (Ψαλμός 99) (1734)
* *Magnus Dominus* (Ψαλμός 47) (1734)
* *Cantate domino* (Ψαλμός 149) (1743)
* *Venite exultemus Domino* (Ψαλμός 94) (1743)
* *Nisi Dominus aedficavit* (Ψαλμός 126) (1743)
* *De profundis* (Ψαλμός 129) (1748)
* *Coeli enarrant gloria* (Ψαλμός 18) (1750)
* *In exitu Israel* (Ψαλμός 113) (1753)

## Παραπομπές


## Εξωτερικοί σύνδεσμοι
* 

Μοντονβιλ
Κατηγορία:Συνθέτες του Μπαρόκ
Κατηγορία:Γάλλοι συνθέτες όπερας